
OBRAZAC 1  

DOO ''Centar za ekotoksikološka ispitivanja'' Podgorica 
Broj iz evidencije postupaka javnih nabavki: 012/536
Redni broj iz Plana javnih nabavki: 125
Podgorica, 10.03.2026. godine
Na osnovu člana 53 stav 3 Zakona o javnim nabavkama („Službeni list CG“, br. 74/19, 3/23, 011/23 i 084/24) DOO ,,Centar za ekotoksikološka ispitivanja,, Podgorica

 objavljuje        
TENDERSKU DOKUMENTACIJU

ZA OTVORENI POSTUPAK JAVNE NABAVKE

Usluge – Izrada i implementacija laboratorijskog informacionog sistema u skladu sa poslovnim procesima
Predmet nabavke se nabavlja:

( u cijelini
1. POZIV ZA NADMETANJE
 

1. Podaci o naručiocu;

2. Podaci o postupku i predmetu javne nabavke: 

2.1. Vrsta postupka,

2.2. Predmet javne nabavke (vrsta predmeta, naziv i opis predmeta),

2.3. Procijenjena vrijednost predmeta nabavke
,

2.4. Način nabavke: 

· Cjelina, po partijama,

· Zajednička nabavka,

· Centralizovana nabavka,

2.5. Posebni oblik nabavke:

· Okvirni sporazum,

· Dinamički sistem nabavki,

· Elektronska aukcija,

· Elektronski katalog,

2.6. Uslovi za učešće u postupku javne nabavke i posebni osnovi za isključenje,

2.7. Kriterijum za izbor najpovoljnije ponude,

2.8. Način, mjesto i vrijeme podnošenja ponuda i otvaranja ponuda,

2.9. Rok za donošenje odluke o izboru,

2.10. Rok važenja ponude,

2.11. Garancija ponude

2. TEHNIČKA SPECIFIKACIJA PREDMETA JAVNE NABAVKE

1. Naziv i opis predmeta nabavke u cjelini, po partijama i stavkama sa bitnim karakteristikama

2. Zahtjevi u pogledu načina izvršavanja predmeta nabavke koji su od značaja za sačinjavanje ponude i izvršenje ugovora

3. DODATNE INFORMACIJE O PREDMETU I POSTUPKU NABAVKE

Kategorizacija incidenta sa procedurama i rokovima za njihovo rješavanje

U okviru usluga održavanja incidenti/problemi/greške podležu sledećoj kategorizaciji i u skladu sa tim odgovarajućim procedurama i rokovima:

1.  “E-1 Problem” označava problem koji dovodi sistem u alarmantno i kritično stanje, uključujući, ali ne i ograničavajući se na to da Naručilac nije u mogućnosti da koristi sistem i problem dovodi do toga da kritični djelovi jednog ili više glavnih sistema za rad nisu upotrebljivi ili operativni;

2. “E-2 Problem” označava otežano stanje u kojem su kritični sistem Naručioca operativni, ali je rad na njima znatno otežan;

3. “E-3 Problem” označava ozbiljan problem koji odstupa od specifikacije koje su međusobno definisale Ugovorene strane, ali ne utiče na aktivan rad Naručioca i može se privremeno zaobići problem koji stvara;

4.  “E-4 Problem” predstavlja ne krtitičan problem koji se može jednostavno zaobići od strane Naručioca i ne utiče na poslovanje Naručioca ni na kakav način.

Procedure i rokovi za odgovor na probleme u okviru usluga održavanja su:

1. E-1 Problem – Izvršilac se obavezuje da će započeti rješavanje poblema u roku od jednog (1) do četiri (4) sata od trenutka prijave problema i ukoliko se taj problem ne može riješiti sa udaljene lokacije ili putem telefonske podrške, Isporučilac se obavezuje da pošalje zaposlenog na lice mjesta problema kako bi pristupili rješavanju problema. Ukoliko se detektuje da problem nije moguće riješiti u toku jednog radnog dana, dogovoriće se novi rokovi za rješavanje, a Isporučilac će pokušati da u narednih 5 radnih dana riješi problem i izvještavaće Naručioca o progresu rješavanja problema na svaka dva (2) sata, ukoliko nije drugačije dogovoreno. Za vrijeme trajanja problema, Izvršilac je dužan da, ukoliko je moguće, obezbijedi zaobilazno i/ili privremeno rješenje.

2. E-2 Problem – Izvršilac je dužan da se javi naručiocu na rješavanje problema u roku od 24 časa i da riješi problem u roku od jednog (1) do pet (5) radnih dana. Za to vrijeme, Izvršilac je dužan da obavijesti Naručioca o progresu rješavanja problema najmanje dva puta dnevno.

3. E-3 Problem – Izvršilac je dužan da se javi Naručiocu za potrebe rješavanja problema u roku od jednog (1) do pet (5) radnih dana i da ustanove tačan problem i definišu termine rješavanja problema.

4. E-4 Problem – Izvršilac je dužan da se javi Naručiocu na rješavanje problema u roku od deset (10) radnih dana.

U slučaju da Izvršilac nije u mogućnosti da riješi problem zbog okolnosti koje nisu u kontroli Izvršioca (otkazivanje rada uređaja ili dijela uređaja – hardvera ili nedostatak funkcionalnosti softvera, tj.greške u radu softvera koje Izvršilac nije u mogućnosti da oporavi) novi uslovi rješavanja problema će biti definisani, kao i koraci u rješavanju. Ukoliko je moguće napraviti zaobilazno/privremeno rješenje za vrijeme trajanja problema, Izvršilac će obezbijediti isto. Način prijavljivanja problema, pristupa sistemu i komunikacija sa Izvršiocem biće definisane ugovorom.

KORISNIČKO PRIHVATNO TESTIRANJE (UAT) 

Opšte odredbe o UAT testiranju 

Korisničko prihvatno testiranje (User Acceptance Testing - UAT) je obavezna faza implementacije koja prethodi primopredaji sistema ili pojedinačnih modula. Cilj UAT testiranja je verifikacija da isporučeno softversko rješenje ispunjava funkcionalne i tehničke zahtjeve definisane ovom specifikacijom, iz perspektive krajnjih korisnika.

Organizacija UAT testiranja

UAT testiranje sprovodi komisija sastavljena od predstavnika naručioca (korisnici po rolama: operater prijema, laborant, šef laboratorije, ovlašćeno lice, administrator) i predstavnika ponuđača (projektni menadžer, tehnički vođa). Naručilac imenuje koordinatora UAT testiranja koji je odgovoran za praćenje izvršenja test scenarija, evidenciju rezultata i komunikaciju sa ponuđačem.

Okruženje za testiranje 

Ponuđač je dužan da obezbijedi posebno UAT okruženje (odvojen testni server sa testnom bazom podataka) koje je identično produkcijskom okruženju u pogledu konfiguracije i funkcionalnosti. Testno okruženje mora biti napunjeno reprezentativnim test podacima (šifrarnici, radne liste, uzorci u različitim fazama obrade) koje ponuđač priprema u saradnji sa naručiocem.

Procedura izvršavanja i evidentiranja 

Svaki test scenario izvršava određeni korisnik u skladu sa svojom rolom u sistemu. Za svaki scenario evidentira se: identifikator scenarija, ime testera, datum izvršenja, status (Prošao / Nije prošao / Blokiran), te opis problema ukoliko test nije prošao. Ukoliko test scenario nije prošao, ponuđač je dužan da otkloni nedostatak i obavijesti naručioca o spremnosti za ponovljeno testiranje. Ponovljeno testiranje sprovodi se po istoj proceduri.

Kriterijumi prolaznosti i primopredaje

Za uspješnu primopredaju modula ili sistema u cjelini, moraju biti ispunjeni sljedeći kriterijumi: svi test scenariji označeni kao kritični (K) moraju imati status "Prošao"; svi test scenariji označeni kao visoki (V) moraju imati status "Prošao"; za test scenarije označene kao srednji (S) dozvoljava se do 10% sa statusom "Nije prošao", uz obavezu ponuđača da ih otkloni u definisanom roku; za niske (N) dozvoljava se do 20% sa statusom "Nije prošao" uz plan ispravke. Ukoliko kriterijumi nisu ispunjeni, primopredaja se odlaže do otklanjanja nedostataka.

Obaveze ponuđača u vezi sa UAT testiranjem 

Ponuđač je dužan da prije početka UAT testiranja: dostavi konačnu listu test scenarija (koja mora obuhvatiti minimalno scenarije iz tačke 5.2 ove specifikacije, ali može biti proširena dodatnim scenarijima), pripremi testno okruženje sa test podacima, obuči učesnike testiranja za rad sa sistemom, te obezbijedi tehničku podršku tokom čitavog trajanja UAT testiranja. Po završetku testiranja, ponuđač i naručilac zajednički potpisuju Zapisnik o UAT testiranju koji sadrži rezultate svih scenarija i zaključak o ispunjenosti kriterijuma primopredaje.

Primjeri UAT test scenarija

U nastavku su dati primjeri UAT test scenarija po modulima sistema. Ova lista nije konačna - ponuđač je dužan da je proširi u saradnji sa naručiocem u fazi analize i dizajna, tako da pokrije sve funkcionalne zahtjeve iz poglavlja 3. i uključi korake koji su navedeni u nastavku.

U fazi analize ponuđač je dužan da za svaki scenario dodatno definiše:

· jedinstveni identifikator scenarija (u formatu koji omogućava sljedljivost po modulu);

· prioritet scenarija (K  -  kritičan, V  -  visok, S  -  srednji, N  -  nizak) u skladu sa kriterijumima prolaznosti iz tačke 5.1.4;

· rolu testera koja izvršava scenario;

· detaljne korake testa sa konkretnim test podacima;

· negativne i granične scenarije za svaki modul (neispravni unosi, neovlašćen pristup, granične vrijednosti, prekidi u radu); U slučaju neispravnog unosa podataka u pogledu formata, nedozvoljenog karaktera ili vrijednosti van definisanog opsega, sistem mora prikazati jasne poruke o grešci, uputstva za prevazilaženje istih i ne dozvoliti prihvatanje unosa i nastavljane obrade dok se neispravnosti ne uklone..

· end-to-end scenarije koji pokrivaju kompletan životni ciklus uzorka kroz više modula (od prijema do izdavanja nalaza).

Centralni prijem uzoraka
	Scenario
	Preduslovi
	Opis
	Kriterijum prihvatanja

	Kreiranje zahtjeva za ispitivanje (hrana)
	Šifrarnici i evidencije popunjene (naručioci, grupe uzoraka, radne liste).
	Testira se kompletna procedura prijema uzorka za oblast hrane: izbor vrste zahtjeva, upload propratnog dokumenta, unos podataka o uzorku, klasifikacija i potvrda prijema. Verifikuje se da sistem automatski generiše protokol i šifru uzorka.
	Zahtjev je kreiran sa svim obaveznim podacima. Broj protokola i šifra uzorka automatski generisani u ispravnom formatu [GRUPA]+[00001]. PDF zahtjeva vezan za evidenciju.

	Unos novih i/ili izmjena postojećih podataka nakon izdavanja nalaza
	Otvoren je ekran za unos prijema.
	Osoblje pokušava unijeti novi uzorak i izmjeniti bilo koji već unešen podatak.
	Podaci moraju ostati nepromijenjeni.

	OCR prepoznavanje deklaracije
	Uzorak sa deklaracijom.
	Testira se automatsko prepoznavanje teksta i tabelarnih podataka sa fotografije ili skenirane slike deklaracije uzorka, te mogućnost korekcije prepoznatih podataka prije potvrde.
	Tekst sa deklaracije prepoznat i prikazan korisniku u editabilnom obliku. Nakon korekcije i potvrde, podaci uneseni u zahtjev.

	Izbor radne liste i modifikacija parametara
	Zahtjev kreiran, uzorak klasifikovan po grupi i vrsti. Radne liste definisane za datu grupu.
	Testira se automatsko sužavanje ponuđenih radnih listi na osnovu grupe i vrste uzorka, prenos parametara sa odabrane radne liste, te mogućnost ručnog brisanja i dodavanja pojedinačnih parametara.
	Ponuđene samo relevantne radne liste za datu grupu. Parametri preneseni sa liste. Ručno brisanje i dodavanje parametara funkcioniše. Konačan set odgovara izvršenim izmjenama.

	Integrisan ekran prijema
	Šifrarnici i evidencije popunjeni.
	Testira se da cjelokupan proces prijema (evidentiranje, OCR, odabir radnih listi, podugovarači, štampanje naljepnica) obrađivač može obaviti na jednom integrisanom ekranu bez navigacije između više ekrana.
	Svi koraci prijema dostupni sa jednog ekrana. Nije potrebna navigacija na druge ekrane za kompletiranje prijema.


Homogenizacija i priprema uzoraka

	Scenario
	Preduslovi
	Opis
	Kriterijum prihvatanja

	Skeniranje uzorka na homogenizaciji
	Uzorak primljen, naljepnica odštampana. Bar kod čitač povezan.
	Testira se identifikacija uzorka skeniranjem bar koda i prikaz relevantnih podataka: naziv uzorka, dodijeljene analize, parametri i laboratorije u kojima će se vršiti ispitivanja.
	Skeniranjem prikazani ispravni podaci o uzorku. Prikazane sve laboratorije za dati uzorak.

	Potvrda završetka i sljedljivost
	Homogenizacija u toku.
	Testira se evidentiranje završetka homogenizacije sa automatskim zapisivanjem identiteta korisnika, vremena prijema i završetka rada, te neizmjenjivost ovih podataka.
	Evidentirano: ko je radio, vrijeme prijema i završetka. Podaci neizmjenjivi (ni za administratora).


Unos rezultata u laboratorijama

	Scenario
	Preduslovi
	Opis
	Kriterijum prihvatanja

	Prikaz samo sopstvenih parametara
	Uzorak ima parametre za više laboratorija. Laborant prijavljen za jednu laboratoriju.
	Testira se izolacija prikaza  -  laborant vidi isključivo parametre koji pripadaju njegovoj laboratoriji, bez uvida u parametre drugih laboratorija.
	Prikazani samo parametri za laboratoriju laboranta. Parametri drugih laboratorija nisu vidljivi.

	Unos rezultata i evidencija
	Parametri prikazani za laboratoriju.
	Testira se unos rezultata ispitivanja po parametrima sa automatskim evidentiranjem datuma, vremena i identiteta korisnika za svaki unos.
	Rezultati sačuvani. Za svaki parametar evidentirani datum, vrijeme i korisnik.

	Inline ažuriranje referentne vrijednosti
	Laborant uočio da referentna vrijednost parametra treba korekciju.
	Testira se mogućnost ažuriranja referentne vrijednosti parametra direktno sa ekrana za unos rezultata, bez napuštanja ekrana i gubitka konteksta rada.
	Referentna vrijednost je ažuriranai. Korisnik ostao na ekranu za unos rezultata.


Validacija rezultata

	Scenario
	Preduslovi
	Opis
	Kriterijum prihvatanja

	Filtriranje uzoraka po statusu
	Postoje uzorci sa kompletnim i nekompletnim rezultatima.
	Testira se funkcionisanje ekrana validacije sa filterom po statusu uzoraka  -  inicijalno prikazani samo uzorci sa kompletnim rezultatima, sa mogućnošću pregleda uzoraka u drugim statusima.
	Inicijalno prikazani samo uzorci sa kompletnim rezultatima. Filtriranje po statusu funkcionalno.

	Korekcija rezultata i izbor metode
	Uzorak sa kompletnim rezultatima otvoren za validaciju.
	Testira se mogućnost šefa laboratorije da koriguje rezultat, promijeni metodu ispitivanja i označi metodu za prikaz na krajnjem nalazu.
	Korigovani rezultat sačuvan. Nova metoda dodijeljena i prikazuje se na nalazu.


Kreiranje izvještaja i nalaza

	Scenario
	Preduslovi
	Opis
	Kriterijum prihvatanja

	Obavještenje o završenim uzorcima
	Svi rezultati unijeti i validirani za uzorak. Šef laboratorije potvrdio validaciju.
	Testira se mehanizam obavještavanja ovlašćenog lica za izvještaje o uzorcima koji su spremni za kreiranje nalaza.
	Ovlašćeno lice primilo obavještenje sa informacijom o završenim uzorcima.

	Kreiranje izjave o usaglašenosti
	Svi rezultati unijeti i validirani za uzorak. Šef laboratorije potvrdio validaciju.
	Testira se kreiranje izjave o usaglašenosti  -  izbor predefinisanog teksta, mogućnost prilagođavanja i finalizacija u odgovarajućem formatu izvještaja.
	Generisan izvještaj sa odabranim i prilagođenim tekstom u odgovarajućem formatu.

	Kreiranje stručnog mišljenja (odvojen izvještaj)
	Isti uzorak kao za izjavu o usaglašenosti i isti preduslovi.
	Testira se mogućnost kreiranja stručnog mišljenja kao odvojenog izvještaja, te opcija istovremenog kreiranja oba dokumenta (izjava + stručno mišljenje).
	Kreirana dva odvojena izvještaja: izjava o usaglašenosti i stručno mišljenje.


Izdavanje nalaza i portal

	Scenario
	Preduslovi
	Opis
	Kriterijum prihvatanja

	Evidencija preuzimanja na licu mjesta
	Nalaz finalizovan, klijent došao po nalaz.
	Testira se evidentiranje ličnog preuzimanja nalaza sa unosom podataka o licu koje preuzima i automatskim zapisom datuma i vremena.
	Evidentirano ime lica, datum i vrijeme preuzimanja.

	Slanje nalaza e-mailom
	Nalaz finalizovan, e-mail klijenta unesen.
	Testira se elektronska distribucija nalaza u PDF formatu putem e-maila sa evidentiranjem načina dostave.
	E-mail sa PDF nalazom poslat na adresu klijenta. Evidentirano da je distribucija elektronska.


Dopuna podataka i verzionisanje

	Scenario
	Preduslovi
	Opis
	Kriterijum prihvatanja

	Izmjena nakon izdavanja nalaza
	Nalaz već izdat klijentu.
	Testira se procedura izmjene podataka na već izdatom nalazu  -  obavezni unos razloga izmjene, automatsko arhiviranje prethodne verzije i kreiranje nove sa opisom promjena.
	Prethodna verzija arhivirana. Nova verzija sadrži razlog izmjene i opis promjena. Veza sa prethodnom verzijom postoji.


Obračun troškova

	Scenario
	Preduslovi
	Opis
	Kriterijum prihvatanja

	Automatski obračun troškova
	Zahtjev sa analizama, cijene definisane u cijenovniku.
	Testira se automatski izračun ukupnog troška zahtjeva na osnovu odabranih analiza/parametara i važećeg cijenovnika.
	Ukupni trošak izračunat kao zbir cijena odabranih analiza/parametara iz važećeg cijenovnika.


Administracija, bezbjednost i performanse

	Scenario
	Preduslovi
	Opis
	Kriterijum prihvatanja

	Kreiranje i upravljanje korisnicima
	Prijavljen kao Administrator.
	Testira se kreiranje korisničkog naloga, dodjela role i verifikacija da korisnik sa dodijeljenom rolom ima pristup isključivo funkcijama predviđenim za tu rolu.
	Korisnik kreiran. Pristup ograničen na funkcije dodijeljene role.

	RBAC  -  ograničenje pristupa
	Korisnik sa definisanom rolom (npr. Laborant).
	Testira se da RBAC mehanizam ispravno ograničava pristup  -  korisnik ne može pristupiti modulima i funkcijama za koje nema ovlašćenje.
	Pristup neovlašćenim modulima odbijen sa odgovarajućom porukom.

	Backup i restore
	Podaci u bazi. Backup konfigurisan.
	Testira se procedura kreiranja backup-a i restore-a baze podataka sa verifikacijom integriteta podataka nakon restore-a.
	Backup uspješno kreiran. Restore vraća bazu u ispravno stanje. Integritet podataka očuvan.


Procijenjena vrijednost predmenta nabavke:

 Procijenjena vrijednost predmeta nabavke bez zaključivanja okvirnog sporazuma je: 
( kao cjeline je 90.000,00 €
Obrazloženje razloga zašto predmet nabavke nije podijeljen na partije:

Predmet javne nabavke predstavlja jedinstvenu cjelinu-analitički instrument, te stoga nije podijeljen po partijama.

ZAKLJUČIVANJE OKVIRNOG SPORAZUMA

Zaključiće se okvirni sporazum:

( ne

PODACI O NARUČIOCIMA KOJI ZAKLJUČUJU ZAJEDNIČKU NABAVKU
Nije primjenljivo.
PODACI O NARUČIOCIMA KOJI SU UKLJUČENI U CENTRALIZOVANU NABAVKU
Nije primjenljivo.
NAČIN SPROVOĐENJA ELEKTRONSKE AUKCIJE

Nije primjenljivo.
ELEKTRONSKI KATALOG 

Nije primjenljivo.
PONUDA SA VARIJANTAMA

Mogućnost podnošenja ponude sa varijantama

( Varijante ponude nijesu dozvoljene i neće biti razmatrane.

REZERVISANA NABAVKA
( Ne

4. NAČIN UTVRĐIVANJA EKVIVALENTNOSTI

Ponuđači mogu, shodno članu 91 Zakona o javnim nabavkama ponuditi proizvode koji su ekvivalentni proizvodima navedenim u specifikaciji predmeta javne nabavke, uz podnošenje dokaza o ekvivalentnosti, a saglasno Zakonu o tehničkim zahtjevima za proizvode i ocjenjivanju usaglašenosti („Sl.list CG“, br. 53/11, 33/14, 003/23 i 084/24) kojim je propisano da se ekvivalentnost proizvoda (istovjetnost tehničkih zahtjeva za proizvode) dokazuje ispravama o usaglašenosti. Ponudači su dužni dostaviti dokaz - ispravu o usaglašenosti, odnosno deklaraciju proizvođača o usaglašenosti.
5. OSNOVI ZA OBAVEZNO ISKLJUČENJE IZ POSTUPKA JAVNE NABAVKE

Privredni subjekat će se isključiti iz postupka javne nabavke, ako: 

1) je vršio neprimjeren uticaj u smislu člana 38 stav 2 tačka 1 ovog zakona;

2) postoji sukob interesa iz člana 41 stav 1 tačka 2 ili člana 42 ovog zakona;

3) ne ispunjava uslov iz člana 99 ovog zakona;

4) ne ispunjava uslov iz čl. 102, 104 ili 106 ovog zakona predviđen tenderskom dokumentacijom;

5) nije dostavio izjavu privrednog subjekta ili dostavljena izjava ne sadrži informacije i podatke tražene tenderskom dokumentacijom ili je nepravilno sačinjena;

6) postoji razlog na osnovu kojeg se smatra da je odustao od prijave, odnosno ponude, a koji je propisan članom 120 stav 15 ovog zakona;

7) nije dostavio garanciju ponude ili nije dostavio garanciju ponude na način predviđen tenderskom dokumentacijom u skladu sa članom 122 st. 2, 3 ili 4 ovog zakona ili je dostavio garanciju ponude na manji iznos od traženog ili je ta garancija neispravna; i/​ili
8) postoji drugi razlog propisan ovim zakonom.

6. SREDSTVA FINANSIJSKOG OBEZBJEĐENJA UGOVORA O JAVNOJ NABAVCI

Ponuđač čija ponuda bude izabrana kao najpovoljnija je dužan da uz potpisan ugovor o javnoj nabavci dostavi naručiocu:
( garanciju za dobro izvršenje ugovora, za slučaj povrede ugovorenih obaveza u iznosu od 10% od vrijednosti ugovora sa rokom važenja 8 dana dužim od ugovorenog roka isporuke.
7. METODOLOGIJA VREDNOVANJA PONUDA

Naručilac će u postupku javne nabavki izabrati ekonomski najpovoljniju ponudu, primjenom pristupa isplativosti, po osnovu kriterijuma
: 

( odnos cijene i kvaliteta 
1. Ponude po podkriterijumu cijena vrednovaće se na sljedeći način: 

Maksimalan broj bodova po ovom podkriterijumu je 90.
Broj bodova po podkriterijumu cijena određuje se po formuli:
C= (Cmin/Cp)x90
gdje je:

C – broj bodova za ponuđenu cijenu,

         Cmin – najniža ponuđena cijena (bez PDV-a),

Cp –  ponuđena cijena (bez PDV-a).

Ako je ponuđena cijena 0,00 EUR-a, prilikom vrednovanja te cijene po podkriterijumu cijena uzima se da je ponuđena cijena 0,01 EUR.
2. Ponude po potkriterijumu kvalitet vrednovaće se na sljedeći način: 

Maksimalan broj bodova po podkriterijumu kvalitet garantni rok  je 10.

Broj bodova po podkriterijumu kvalitet garantni rok određuje se po formuli:

K= (Kp//Kmax)x10

gdje je:

K– broj bodova za ponuđeni kvalitet,

         Kp- ponuđeni garantni rok u mjesecima,

Kmax- najveći ponuđeni garantni rok u mjesecima

Podkriterijum kvalitet garantni rok (K).Prilikom vrednovanja garantnog roka uzeće se u obzir garantni rok  koji je povoljniji od minimalnog garantnog roka koji iznosi 12 mjeseci. Boduje se dakle garantni rok veći od 12 mjeseci. 

Ponuđač sa najvećim brojem bodova (C + K) će biti izabran kao prvorangirani.

8. JEZIK PONUDE

Ponuda se sačinjava na:

( crnogorski jezik i drugi jezik koji je u službenoj upotrebi u Crnoj Gori, u skladu sa Ustavom i zakonom

( Engleski jezik za dio ponude koji se odnosi na:

· tehničku specifikaciju

· kataloge
· izjave 

· sertifikate
9. NAČIN, MJESTO I VRIJEME PODNOŠENJA PONUDA I OTVARANJA PONUDA

Ponude se podnose preko ESJN-a zaključno sa danom 26.03.2026. godine do 11:00 sati.
Otvaranje ponuda održaće se dana 26.03.2026. godine u 11:00 sati. 

Garancija ponude podnosi se u elektronskom obliku putem ESJN.

Ako ponuđač ne može da garanciju ponude podnese u elektronskom obliku, dužan je da putem ESJN dostavi kopiju garancije ponude, a da original garancije ponude dostavi, odnosno uruči naručiocu neposredno ili putem pošte, preporučenom pošiljkom najkasnije prije isteka roka za podnošenje ponuda.

( Dio ponude koje se ne dostavlja preko ESJN-a, a odnosi se na garanciju ponude dostavlja se: 

· neposrednom predajom na arhivi naručioca na adresi Bulevar Šarla de Gola br.2, Podgorica

· preporučenom pošiljkom sa povratnicom na adresi Bulevar Šarla de Gola br.2, Podgorica,

radnim danima od 08:00 do 15:00 sati, zaključno sa danom 26.03.2026. godine do 11:00 sati.
Napomena: U ovom slučaju, original garancije ponude u pisanom obliku se dostavlja u koverti, na kojoj se navodi: naziv i sjedište naručioca, broj tenderske dokumentacije za koju se podnosi garancija, naziv, sjedište i adresa ponuđača i naznake "garancija ponude" i "ne otvaraj prije roka za otvaranje ponuda". 
10. USLOVI ZA AKTIVIRANJE GARANCIJE PONUDE

Garancija ponude će se aktivirati ako ponuđač: 

1) odustane od ponude u roku važenja ponude i/ili

2) odbije da zaključi ugovor o javnoj nabavci ili okvirni sporazum.
11. TAJNOST PODATAKA

Tenderska dokumentacija sadrži tajne podatke

( ne
12. UPUTSTVO ZA SAČINJAVANJE PONUDE

Ponude se sačinjava u ESJN u skladu sa tenderskom dokumentacijom i važećim Pravilnikom o sadržaju ponude i uputstvu za sačinjavanje i podnošenje ponude. 

Ispunjenost uslova za učešće u postupku javne nabavke dokazuje se izjavom privrednog subjekta, koja se sačinjava na obrascu datom u Pravilniku o obrascu izjave privrednog subjekta i dostavlja se elektronski ovjerena elektronskim potpisom.

Ponuđač je dužan da tačno, potpuno, pravilno i nedvosmisleno popuni Izjavu privrednog subjekta u skladu sa zahtjevima iz tenderske dokumentacije.
13. NAČIN ZAKLJUČIVANJA I IZMJENE UGOVORA O JAVNOJ NABAVCI

Naručilac zaključuje ugovor o javnoj nabavci u pisanom ili elektronskom obliku sa ponuđačem čija je ponuda izabrana kao najpovoljnija, nakon izvršnosti odluke o izboru najpovoljnije ponude. 

Ugovor o javnoj nabavci mora da bude u skladu sa uslovima utvrđenim tenderskom dokumentacijom, izabranom ponudom i odlukom o izboru najpovoljnije ponude, osim u pogledu iskazivanja PDV-a.

Ugovor između naručioca i ponuđača čija je ponuda izabrana kao najpovoljnija, pored uslova koji su propisani tenderskom dokumentacijom, će sadržati i sljedeće:

· Ugovor  se može raskinuti sporazumno. 

· Ako strane ugovora sporazumno raskinu Ugovor, sporazumom o raskidu ugovora utvrđuju se međusobna prava i obaveze koje proističu iz raskida Ugovora.

Ugovorne strane su saglasne da do raskida ovog ugovora može doći ako izvršilac ne bude izvršavao svoje obaveze u rokovima i na način predviđen ugovorom: 

-u slučaju da se izvršilac ne pridržava ugovorenih rokova izvršenja.
-u slučaju kada Komisija Naručioca ustanovi, u toku garantnog roka, da kvalitet predmetnog softvera odstupa odstupa od traženog, odnosno ponuđenog iz ponude izvršioca;

-ukoliko izvršilac ne izvrši korekciju propusta u realizaciji svojih ugovornih obaveza u roku od 10 (deset) dana od dana prijema zvaničnog upozorenja Naručioca, ili u bilo kom daljem periodu koji je Naručilac nakon toga pisano odobrio.

-u slučaju da se izvršilac ne pridržava svojih obaveza i u drugim slučajevima nesavjesnog obavljanja posla. 

Naručilac je obavezan da u slučaju uočavanja propusta u obavljanju posla pisanim putem pozove izvršioca i da putem zapisnika zajednički konstatuju uzrok i obim uočenih propusta. Naručilac je dužan da izvršiocu ostavi rok od 10 dana za otklanjanje konstatovanih propusta.
Sve eventualne sporove koji nastanu u vezi sa Ugovorom, ugovorne strane će rješavati sporazumno, a ako to ne bude moguće za rješavanje istih nadležan je Privredni sud Crne Gore.

Ugovor o javnoj nabavci koji je zaključen uz kršenje antikorupcijskog pravila u skladu sa odredbama važećeg Zakona o javnim nabavkama ništavan je.

Ugovor će se smatrati zaključenim i stupa na snagu danom potpisivanja i ovjere od strane ovlašćenih predstavnika Ugovornih strana.

Izvršilac se obavezuje da plati ugovornu kaznu u visini 0,2% za svaki dan kašnjenja u izvršenju predmetnih usluga, a najviše  5% od ukupne vrijednosti ugovorenog posla.
Ugovor o javnoj nabavci tokom njegovog trajanja može da se izmijeni bez sprovođenja novog postupka javne nabavke u skladu sa članom 151 Zakona o javnim nabavkama stav 1 tačka 1 i 2.
14. ZAHTJEV ZA POJAŠNJENJE ILI IZMJENU I DOPUNU TENDERSKE DOKUMENTACIJE

Privredni subjekat može da predloži naručiocu da izmijeni i/ili dopuni tendersku dokumentaciju, u roku od osam dana od dana objavljivanja, odnosno dostavljanja tenderske dokumentacije u skladu sa članom 94 st. 4 i 5 Zakona o javnim nabavkama. 

Privredni subjekat ima pravo da pisanim zahtjevom traži od naručioca pojašnjenje tenderske dokumentacije najkasnije deset dana prije isteka roka određenog za dostavljanje ponuda.

Zahtjev se podnosi isključivo putem ESJN-a.

15. IZJAVA NARUČIOCA O NEPOSTOJANJU SUKOBA INTERESA

DOO ’’Centar za ekotoksikološka ispitivanja’’ Podgorica
Broj: 012/536-1
Mjesto i datum: Podgorica, 10.03.2026.
U skladu sa članom 43 stav 1 Zakona o javnim nabavkama („Službeni list CG“, br. 74/19, 3/23 ,011/23 i 084/24) 

Izjavljujem
da u postupku javne nabavke redni broj 125 iz Plana javnih nabavki CETI za nabavku  usluga izrade i implementacie laboratorijskog informacionog sistema, nijesam u sukobu interesa u smislu člana 41 stav 1 tačka 1 Zakona o javnim nabavkama i da ne postoji ekonomski i drugi lični interes koji može uticati na moju nepristrasnost i nezavisnost u ovom postupku javne nabavke.
            Ovlašćeno lice naručioca, 

Nikola Svrkota ________________

 s.r.

         Službenik za javne nabavke, 

Radonja Ujević________________ 

 s.r.

    Lice koje je učestvovalo u planiranju javne nabavke,

Ivan Radović________________

s.r.

         Predsjednik komisije za sprovođenje postupka javne nabavke, 

Radonja Ujević ________________

s.r.

Član komisije za sprovođenje postupka javne nabavke,
Nevena Jaredić________________

s.r.

Član komisije za sprovođenje postupka javne nabavke, 

Vuk Milić________________

s.r.

Član komisije za sprovođenje postupka javne nabavke, 

Milica Laković________________

s.r.

Član komisije za sprovođenje postupka javne nabavke, 

Dragan Rakočević________________

s.r.

16. UPUTSTVO O PRAVNOM SREDSTVU
Privredni subjekat može da izjavi žalbu protiv ove tenderske dokumentacije Komisiji za zaštitu prava najkasnije deset dana prije dana koji je određen za otvaranje ponuda. 

Žalba se izjavljuje preko naručioca neposredno putem ESJN-a. Žalba koja nije podnesena na naprijed predviđeni način biće odbijena kao nedozvoljena.

Podnosilac žalbe je dužan da uz žalbu priloži dokaz o uplati naknade za vođenje postupka u iznosu od 1% od procijenjene vrijednosti javne nabavke, a najviše 20.000,00 eura, na žiro račun Komisije za zaštitu prava broj 530-20240-15 kod NLB Montenegro banke A.D.
Ukoliko je predmet nabavke podijeljen po partijama, a žalba se odnosi samo na određenu/e partiju/e, naknada se plaća u iznosu 1% od procijenjene vrijednosti javne nabavke te/tih partije/a.

Instrukcije za plaćanje naknade za vođenje postupka od strane žalilaca iz inostranstva nalaze se na internet stranici Komisije za zaštitu prava nabavki http://www.kontrola-nabavki.me/.“.

� Podatke iz tačke 1. Poziv za nadmetanje naručilac neposredno UNOSI na ESJN elektronskim putem;


� U slučaju podjele predmeta nabavke po partijama i zaključivanja okvirnog sporazuma, podaci o procijenjenoj vrijednosti dati su i u dodatnim infomacijama;


� Podatke iz tačke 2. Tehnička specifikacija predmeta javne nabavke naručilac neposredno UNOSI na ESJN elektronskim putem;


� Djelove tenderske dokumentacije iz tačke 3. - 16. naručilac sačinjava u formi word/PDF dokumenta i objavljuje unošenjem (attachment) dokumenta na ESJN;


� Procijenjena vrijednost se iskazuje bez PDV-a uključujući i sve troškove, nagrade i moguća obnavljanja ugovora na osnovu okvirnog sporazuma.


� Ukoliko je predmet nabavke podijenjen na partije ovaj dio brisati


� Ukoliko se ne predvidja zaključivanje okvirnog sporazuma cijelu sekciju brisati iz tenderske dokumentacije


� Naručilac određuje jedan kriterijum za izbor najpovoljnije ponude, a ostale ponuđene opcije briše


� Ukoliko je predviđeno zaključivanje okvirnog sporazuma, garancija ponude se dostavlja na iznos procijenjene vrijednosti predmeta javne nabavke za vrijeme trajanja okvirnog sporazuma


� U ovom dijelu moguće je i predvidjeti raskid ugovora, ugovorne kazne i ostale elemente ugovora

